Javaslat a tanács határozata a fajtafenntartó tevékenységek harmadik országokban végzett ellenőrzéseinek egyenértékűségéről /* COM/2005/0226 végleges */





[pic] | AZ EURÓPAI KÖZÖSSÉGEK BIZOTTSÁGA | Brüsszel, 2005.6.01 COM(2005) 226 végleges Javaslat A TANÁCS HATÁROZATA a fajtafenntartó tevékenységek harmadik országokban végzett ellenőrzéseinek egyenértékűségéről (előterjesztő: a Bizottság) INDOKOLÁS A mezőgazdasági növényfajok közös fajtajegyzékéről szóló 2002/53/EK tanácsi irányelv és a zöldségvetőmagok forgalmazásáról szóló 2002/55/EK tanácsi irányelv előírja a Tanács számára annak megállapítását, hogy a fajtafenntartó tevékenységek harmadik országokban végzett ellenőrzései ugyanazokat a garanciákat nyújtják, mint a tagállamokban végzett ellenőrzések. A Tanács 97/788/EK határozatában megállapította, hogy a fenti ellenőrzések ugyanazokat a garanciákat nyújtották, mint a tagállamok által végzett ellenőrzések. A határozat 2005. június 30-án hatályát vesztette. A Bizottság szolgálatai által a Vetőmagok Állandó Bizottságán belül összegyűjtött és a közösségi összehasonlító vizsgálatokból nyert információk alapján ezek az országok továbbra is ugyanazokat a garanciákat nyújtják. E javaslat létre kívánja hozni az egyenértékűség közösségi ténymegállapításának a 97/788/EK határozatban említett harmadik országokra vonatkozó jegyzékét, és engedélyezi a Bizottságnak, hogy a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményének figyelembe vételével frissítse a jegyzéket. Javaslat A TANÁCS HATÁROZATA a fajtafenntartó tevékenységek egyes harmadik országokban végzett ellenőrzéseinek egyenértékűségéről (EGT vonatkozású szöveg) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre[1] és különösen annak 22. cikke (1) bekezdésének b) pontjára, tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre[2] és különösen annak 37. cikke (1) bekezdésének b) pontjára, tekintettel a Bizottság javaslatára, mivel: (1) A Tanács 97/788/EK határozatában[3] megállapította, hogy a fajtafenntartó tevékenységek egyes harmadik országokban végzett hivatalos ellenőrzései ugyanazokat a garanciákat nyújtották, mint a tagállamok által végzett ellenőrzések. Ez a határozat 2005. június 30-án hatályát veszti. (2) Úgy tűnik, hogy a 97/788EK határozatban említett harmadik országokban végzett ellenőrzések továbbra is ugyanazokat a garanciákat nyújtják, mint a tagállamokban végzett ellenőrzések. Ezért ezeket az ellenőrzéseket továbbra is egyenértékűnek kell tekinteni. (3) Ez a határozat nem gátolja a Bizottságot az egyenértékűségi közösségi ténymegállapítások visszavonásában vagy érvényességi idejük meghosszabbításának elutasításában, amennyiben az alapjukat szolgáló feltételek nem vagy várhatóan nem teljesülnek. (4) Mivel a melléklet gyakori módosítást igényelhet, ezért azt a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatnak[4] megfelelően kell módosítani, ELFOGADTA EZT A HATÁROZATOT: 1. cikk A fajtafenntartó tevékenységek mellékletben felsorot harmadik országok ugyanott megnevezett hatóságai által végzett hivatalos ellenőrzései az ott országonként felsorolt irányelvek hatálya alá tartozó fajok esetében ugyanazokat a garanciákat nyújtják, mint a tagállamok által végzett ellenőrzések. 2. cikk A melléklet módosításait a 3. cikk (2) bekezdésében meghatározott eljárással összhangban kell elfogadni. 3. cikk 1. A Bizottságot a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága, a továbbiakban „a bizottság” segíti. 2. Ha e bekezdésre hivatkoznak, az 1999/468/EK határozat 4. és 7. cikkét kell alkalmazni. Az 1999/468/EK határozat 4. cikkének (3) bekezdésében előírt időszak egy hónap. 3. A bizottság maga fogadja el ügyrendjét. 4. cikk Ennek a határozatnak a tagállamok a címzettjei. Kelt Brüsszelben, (…)-án/-én, a Tanács részéről az elnök MELLÉKLET Ország* | Az ellenőrzés végrehajtásáért felelős hatóság | Irányelvek | AR | Secretaría de Agricultura, Ganadería, Pesca y Alimentación, Buenos Aires | 2002/54/EK 66/401/EGK 66/402/EGK 2002/57/EK | AU | Australian Seeds Authority, Victoria | 66/401/EGK 2002/57/EK 2002/55/EK | BG | Ministry of Agriculture and Forestry, Sofia | 2002/54/EK 66/401/EGK 66/402/EGK 2002/57/EK 2002/55/EK | CA | Canadian Food Inspection Agency, Ottawa | 2002/54/EK 66/401/EGK 66/402/EGK 2002/57/EK | CH | Eidgenössische Forschungsanstalt für Agrarökologie und Landbau (FAL) Zürich Station Fédérale de Recherches en Production Végétale de Changins (RAC), Nyon | 2002/55/EK | CL | Servicio Agrícola y Ganadero, Santiago | 2002/54/EK 66/401/EGK 66/402/EGK 2002/57/EK | CS | National Laboratory for Seed Testing, Novi Sad | 2002/54/EK 66/401/EGK 66/402/EGK 2002/57/EK | HR | Ministry for Seed and Seedlings, Osijek | 2002/54/EK 66/401/EGK 66/402/EGK 2002/57/EK | IL | Ministry of Agriculture, Bet-Dagan | 2002/54/EK 66/401/EGK 66/402/EGK 2002/57/EK 2002/55/EK | JP | Ministry of Agriculture, Forestry and Fisheries, 1-2-1 Kumigaseki, Chiyodaku, Tokyo | 2002/55/EK | KR | Ministry of Agriculture, Forestry and Fisheries, Vegetables Division, Seoul | 2002/55/EK | MA | Ministère de l’agriculture et de la mise en valeur agricole, Rabat | 66/401/EGK 66/402/EGK 2002/57/EK 2002/55/EK | NZ | Ministry of Agriculture and Fisheries, Wellington | 66/401/EGK | RO | Ministry of Agriculture and Food, Bucharest | 2002/57/EK | TW | Council of Agriculture, Food and Agriculture Department, Taipei | 2002/55/EK | US | United States Department of Agriculture, Beltsville, Maryland | 2002/54/EK 66/401/EGK 66/402/EGK 2002/57/EK 2002/55/EK | UY | Ministerio de Ganadería, Agricultura y Pesca, Montevideo | 2002/54/EK 66/401/EGK 66/402/EGK 2002/57/EK | ZA | Department of Agriculture, Pretoria | 66/401/EGK 66/402/EGK 2002/57/EK | *AR – Argentína | CS – Szerbia és Montenegró | NZ – Új-Zéland | AU – Ausztrália | HR – Horvátország | RO – Románia | BG – Bulgária | IL – Izrael | TW – Tajvan | CA – Kanada | JP – Japán | US – Amerikai Egyesült Államok | CH – Svájc | KR – Koreai Köztársaság | UY – Uruguay | CL – Chile | MA – Marokkó | ZA – Dél-Afrika | [1] HL L 193, 2002.07.20., 1. o. A legutóbb az 1829/2003/EK európai parlamenti és tanácsi rendelettel (HL L 268., 2003.10.18., 1. o.) módosított irányelv. [2] HL L 193., 2002.7.20., 33. o. A legutóbb az 1829/2003/EK rendelettel módosított irányelv. [3] HL L 322., 1997.11.25., 39. o. A legutóbb a 2004/120//EK bizottsági határozattal (HL L 36., 2004.2.7., 57.o.) módosított határozat. [4] HL L 184., 1999.7.17., 23. o.